Lærervejledning

Design fremtidens

 uniform

**Inden forløbet**

Eleverne skal vide, at da det er et museum, de skal besøge, så vil der være ting, de ikke må røre ved og steder, hvor man ikke kan lege vildt. Modsat er der også steder, hvor der er plads til at pille, lege og undersøge alt det man vil.

Ellers er det ikke nødvendigt med noget forarbejde.

**Forløbet**

Forløbet starter med en dialogisk rundvisning på fortet, hvor eleverne lærer om fortets historie, den danske uniforms udvikling gennem tiden og de materialer, som man brugte til tøjet.

Med den viden i baghånden, skal eleverne gennem forløbet gennemføre en designproces og skabe fremtidens uniform.

Eleverne får udleveret en kartonskabelon til design af uniform samt stofprøver. Skabelonen indsættes i en trifold, hvor der også er plads til noter om, hvilken type arbejde soldaten udfører, hvor det udføres, hvad uniformen skal kunne tåle, skal uniformen f.eks. udstråle militærrang, skal der bæres våben m.v.

**Læring**

Formålet med forløbet er at udvikle elevernes viden om forskellige materialers fordele, og om disses anvendelse gennem de sidste århundreder. Til dette fungerer fortets autentiske omgivelser som en inspirationskilde til, at eleverne kan udvikle ideer til bæredygtigt design og afprøve dem bagefter.

**Praktisk**

* Forløbet varer 2 timer.
* Det koster 850 kr.
* I er velkomne til at medbringe madpakker, som kan spises i fortets spisesal eller på det store udendørs areal omkring fortet.
* Hvis I får brug for at ændre eller annullere jeres booking, kan I frit gøre det indtil 7 dage inden arrangementet ved hjælp af den tilsendte kode. Annulleres bookingen senere, pålægges et afbestillingsgebyr på 150 kr.
* I er altid velkomne til at ringe til os i vores åbningstid på telefon 39611734 eller skrive en mail garderhojfortet@gentofte.dk
* På vores hjemmeside garderhojfort.dk finder I mere information, billeder og kørevejledning.